ལིས་ཁི་ཆང་གིས་བསྟན་དོན།ཉེ་བའི་ལོ་འགའི་རིང་ལ།ཀྲུང་གོ་དང་ཕ་ཁི་སི་ཐན་གཉིས་ཀྱིས་མཉམ་དུ་རྒྱུད་གཅིག་ལམ་གཅིག་འཛུགས་སྐྲུན་བྱེད་པར་དམིགས་ནས་སྤེལ་བའི་ཁྱབ་ཁོངས་སོ་སོའི་མཉམ་ལས་ཐད་ནས་གྲུབ་འབྲས་བཟང་བོ་བླངས།ཀྲུང་གོ་དང་ཕ་ཁི་སི་ཐན་གྱི་དཔལ་འབྱོར་བར་ཁྱམས་ཀྱིས་ལག་བསྟར་བྱས་པའི་ལས་གཞི་ནི་རྩོད་སྒྲུབ་གང་ལེགས་བྱས་པ་དང་།ཚོང་ལས་ཀྱི་རྩ་དོན་དང་མཐུན་པ།དཔལ་འབྱོར་གྱི་ཁེ་འབབ་ཡོད་པའི་ལས་གཞི་ཡིན་པས།ཀྲུང་གོ་ཕྱོགས་ཀྱིས་མུ་མཐུད་དུ་ཡོངས་བསྒྲགས་དང་ཁ་གསལ་བའི་རྩ་དོན་ལྟར།ཀྲུང་གོ་དང་ཕ་ཁི་སི་ཐན་གྱི་དཔལ་འབྱོར་བར་ཁྱམས་རྒྱུན་མཐུད་ངང་འཛུགས་སྐྲུན་བྱས་ནས།རྒྱལ་ཁབ་གཉིས་ཀྱི་མི་དམངས་ལ་བདེ་སྐྱིད་བསྐྲུན་འདོད་ཡོད།ཀྲུང་གོས་ཕ་ཁི་སི་ཐན་གྱིས་བར་ཁྱམས་འཛུགས་སྐྲུན་དང་ཀྲུང་གོའི་ལས་ཁུངས་ཀྱི་མི་སྣའི་བདེ་འཇགས་ཀྱི་སྲུང་སྐྱོབ་ཐད་ཤུགས་བཏོན་པར་བསྔགས་བརྗོད་བྱེད་ཀྱིན་ཡོད་པ་དང་།ཕ་ཁི་སི་ཐན་ཕྱོགས་ཀྱིས་མུ་མཐུད་དུ་སྔར་ལས་འབད་འཐབ་བྱེད་པར་རེ་བ་བཅངས་ཡོད།ཀྲུང་གོ་ཕྱོགས་ཀྱིས་ཕ་ཁི་སི་ཐན་གྱི་སྤུས་ལེགས་ཐོན་རྫས་ནང་འདྲེན་དང་ཚོང་རར་འཇུག་ཚད་རྒྱ་སྐྱེད་པ་དང་།ཕ་ཁི་སི་ཐན་བར་གྱི་ཁྱབ་ཁོངས་སོ་སོའི་མཉམ་ལས་ལ་ཤུགས་སྣོན་འདོད་ཡོད།ང་ཚོས་གཏན་འཇགས་འཕེལ་རྒྱས་ཀྱི་ཕ་ཁི་སི་ཐན་ཞིག་མཐོང་འདོད་ཡོད་པ་དང་།ཕ་ཁི་སི་ཐན་ལ་རང་ནུས་ཅི་ལྕོགས་ཀྱིས་རོགས་སྐྱོར་འདོན་སྤྲོད་བྱེད་འདོད་ཡོད་ཟེར།